CELEX: C2004/190/23
Language: sk
Date: 2004-07-24 00:00:00
Title: Vec C–249/04: Návrh na začatie konania o prejudiciálnej otázke podaný rozsudkom Cour de travail de Liège, section de Neufchâteau zo dňa 9. júna 2004 vo veci José Allard proti Institut national d'assurances sociales pour travailleurs indépendantes, skrátený názov INASTI

24.7.2004   
            
            
               SK
            
            
               Úradný vestník Európskej únie
            
            
               C 190/14
            
         Návrh na začatie konania o prejudiciálnej otázke podaný rozsudkom Cour de travail de Liège, section de Neufchâteau zo dňa 9. júna 2004 vo veci José Allard proti Institut national d'assurances sociales pour travailleurs indépendantes, skrátený názov INASTI
   (Vec C–249/04)
   (2004/C 190/23)
   Cour de travail de Liège, section de Neufchâteau (Belgicko) rozsudkom z 9. júna 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci José Allard proti Institut national d'assurances sociales pour travailleurs indépendantes, skrátený názov INASTI, ktorý bol doručený Kancelárii Súdneho dvora dňa 11. júna 2004.
   Cour de travail de Liège, section de Neufchâteau žiada Súdny dvor, aby rozhodol o nasledujúcich otázkach:
   
               1.
            
            
               Sú články 13 a nasl. nariadenia Rady (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (1) na prekážku toho, aby sa vyberalo poistné – ako znížené poistné v zmysle A.R. (Kráľovského nariadenia) č. 289 z 31. marca 1994 o niektorých dočasných opatreniach o znížení príjmov samostatne zárobkovo činných osôb s ohľadom na zníženie verejných dávok a finančnej rovnováhy sociálneho postavenia samostatne zárobkovo činných osôb – z príjmov zo zárobkovej činnosti samostatne zárobkovo činných osôb, ktoré pochádzajú zo zárobkovej činnosti na území iného členského štátu, ako je členský štát, kde sa vyberá poistné, keď samostatne zárobkovo činná osoba nemá na základe takejto platby poistného nárok na žiadnu sociálnu alebo inú dávku v tomto štáte?
            
         
               2.
            
            
               Nezakazujú články 39 a 45 (predtým články 48 a 52) Rímskej zmluvy z 25. marca 1957 zakladajúcej Európske spoločenstvo, aby samostatne zárobkovo činné osoby, ktoré uplatňujú svoje právo na voľný pohyb, boli povinné platiť poistné vypočítané takýmto spôsobom?
            
         
      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva v znení nariadenia Rady (EHS) č. 2001/83 z 2. júna 1983 (Ú. v. ES L 230, s. 6, príloha 1).